recursal/SuperWikiNEXT-32B huggingface dataset:
|  |  |
| --- | --- |
|  | - La mallongigo SG en Altstätten SG staras por la svisa Kantono Sankt-Galo. Por aliaj signifoj de la nomo vidu sub **Altstätten**. |


---


**Altstätten SG** estas urbo en la elektodistrikto Rejnvalo, Kantono Sankt-Galo, Svislando. Ĝi havis 10 654 loĝantojn je la 31-a de decembro 2007.

Geografio
---------

Altstätten situas en la Sanktgala Rejnvalo, okicente de la rivero Rejno en vasta ebenaĵo, oriente de la apencela montetkamparo. Al Alststätten apartenas ankaŭ la municipo kaj enklavo Lienz kun Plona sude de Rüthi SG kaj norde de Sennwald, kaj ankaŭ la municipoj kaj setlejoj Hub, Kobelwies, Ruppendörfli kaj Oberbüchel.

Najbaraj komunumoj
------------------

La urbo Altstätten limas en nordo al Oberegg (AI), en nordoriento al Marbach, en oriento kaj sudo al Oberriet, en sudokcidento al Eichberg, en okcidento al Gais (Ar), kaj en nordokcidento al Trogen (Ar).

La eksklavo Lienz krome limas en nordo al Oberriet, en nordoriento al Rüthi, en oriento al Feldkirch (Aŭstrio), en sudoriento al Ruggell (Liĥtenŝtejno), en sudo al Sennwald, kaj en okcidento al Rüte (AI).

Trafiko
-------

Altstätten situas ĉe la rejnvala linio de Svisaj Federaciaj Fervojoj de Rorschach al Buchs SG, kaj estas finhaltejo de linio de la Apencelaj Fervojoj al Sankt-Galo. La komunumo disponas pri alveturejo al la svisa aŭtovojo A13 de Sankt-Margreto tra Koiro al Belinzono.

Historio
--------

Unuaj setlejoj en Altstätten ekzists jam en la ŝtonepoko antaŭ pli ol 5500 jaroj. En la jaro 853 la nomo Altstätten aperis unuan fojon en dokumento. La nomo signifas en la germana lingvo "malnova setlejo", kio indikas, je jam tiam temis pri malnova homa setlejo. Laŭ tiu unua dokumento, kiu menciis la nomon de la urbo, tiam la Monaĥejo Sankt-Galo posedis vastajn bienojn tie. En la sekvaj jardekoj en Alstetten estiĝis fermita bienregejo, en kiuj majoroj (germane *Meier*) el la malalta servo nobelaro de la Princabatejo Sankt-Galo ekzercis la jurisdikcion. Por defendi sian regejon kontraj la Grafoj de Montfort je la orienta bordo de Rejno, la abato Berĥtoldo de Falkenten sekurigis la bienojn per ringomuro kaj koncedis al la loko la rangon de urbo en la jaro 1298 post kristo.

Vidu ankaŭ
----------

* Altstätten SG (stacidomo)
* Altstätten Stadt (stacidomo)
* Alter Zoll (stacidomo)
* Kreuzstrasse (stacidomo)
* Warmesberg (stacidomo)

Eksteraj ligiloj
----------------

* Oficiala retejo de la urbo Altstätten

* Kategorio Altstätten SG en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la elektodistrikto Rejnvalo |
| --- |
| maldekstraAltstätten SG • Au-Heerbrugg • Balgach • Berneck • Diepoldsau • Eichberg SG • Marbach SG • Oberriet SG • Rebstein • Rheineck SG • Rüthi SG • Sankt-Margreto • Widnau |  |

 |


|  |  |
| --- | --- |
| Bibliotekoj | * PeEnEo: 244804
* GND: 4202774-3
* LCCN: n86126456
* VIAF: 137292431
 |
Municipa teritorio de Anievas, norde de Kantabrio.
**Anievas** [aNJEbas] estas municipo en centra Kantabrio, Hispanio, en la komarko Besaya.

Geografio
---------

Urbodomo en Cotillo (ĉefurbo).
Barriopalacio.
Calga.
Preĝejo de Cotillo.
Sankta Kristoforo ĉe la preĝejo de Cotillo.
Villasuso.
Ĝi limas norde kun Los Corrales de Buelna kaj San Felices de Buelna, okcidente kaj sude kun Arenas de Iguña kaj oriente kun Corvera de Toranzo.

La municipa ĉefurbo estas loĝloko Cotillo, je 33 km de la regiona ĉefurbo Santandero.

Demografio
----------

Por areo de 20,90 km² estas 266 loĝantoj (laŭ censo de 2021). Pro la perdo de loĝantoj pro rura amasmigrado la municipo perdis 500 loĝantojn el la 1940-aj jaroj.

La 266 loĝantoj (2021) estas distribuataj en jenaj loĝlokoj:

* Barriopalacio, 102 loĝ.
* Calga, 47 loĝ.
* Cotillo (ĉefurbo), 129 loĝ.
* Villasuso, 83 loĝ.

Ekonomio
--------

Tradicie, la ekonomia agado de la municipo estis agrikulturo kaj brutobredado.

Vidu ankaŭ
----------

* Listo de municipoj de Kantabrio


|  |  |
| --- | --- |
| Bibliotekoj | * PeEnEo: 783676
* VIAF: 316733095
 |
La **parta vida malkapablo** estas vida malkapablo kun 10-33%-a vidkapablo en la pli bona okulo kun la plej bona okulvitro (visus 0,1-0,33). Oni determinas la limojn mole, konsideras ankaŭ la prognoson, la vidkampon, kaj la aliajn oftomatologiajn deformiĝojn.

Ĝi povas esti kaŭzita per multaj malsanoj de la okulo, kiuj povas esti malsame severaj.

Depende de la malsano aŭ la difekto de la okulo oni povas malpermesi iujn movojn, ĉar ili endanĝerigas la residuan vidadon. Do tiuj ne estas permesitaj subite aŭ forte skui la kapon, puŝiĝi, kaj eviti la streĉan spiradon, esti kun kapo sube; ankaŭ la subita levado kaj portado de la pezaj estaĵoj estas malpermesita.

La infanoj kaj la plenkreskuloj kun parta vida malkapablo helpe de ĝustaj iloj povas uzi sian vidadon, estas vide evolvigeblaj kaj edukeblaj.

Kaŭzoj
------

La 5% de la homoj estas parta vida malkapabla. La ĉefaj kaŭzoj estas la degeneracio de la makulo, la katarakto kaj la glaŭkomo. La degeneracio de la makulo respondas por preskaŭ la 45% de la parta vida malkapablo. Interalie povas la vidadon malbonigi la severa astigmatismo, miopio kaj aliaj refraktaj difektoj, la malsana evolvado de la vejnoj kaj arterioj de la retino aŭ la retina disiĝo, la malakra vidado, la fendo de la okulo, la malgrandeco de la okulo, la nistagmo, la malestado aŭ elartikado de la lenso, la atrofio de la vidnervo, la pendado de la palpebro, la degenerado de la partoj de la okulo, aŭ la albinismo.

Kuracado
--------

La kuracado de la vida malkapablo dependas de ĝia kaŭzo. Oni devas rekoni la vidajn problemojn tiel frue, kiel frue oni povas, por ke profilaktu la pli grandan malbonigadon de la vidado. La oftomatalogisto mezuras, korektas la vidkapablon kiel li povas, kaj instruas la uzadon de la iloj (lupeoj, eldonaĵoj kun grandaj literoj, elektrikaj legomaŝinoj, programoj kiuj estas uzebla per voĉo, binokloj, telefonoj kaj horloĝoj kun granda ekrano). Helpe de tiuj iloj la parte vidmalkapablaj infanoj povas lerni kun la kapablaj infanoj.

En la landoj, kie la diagnozo kaj la kuracado estas tre multekosta por la plej granda socitavolo, helpas internacia helporganizoj aŭ komunutilaj organizoj.

Vidu ankaŭ
----------

* *Letero pri blinduloj*

Fontoj
------

* Pri la parta vida malkapablo Arkivigite je 2008-06-22 per la retarkivo Wayback Machine
* Kiun signifikas esti parte vida malkapabla? Arkivigite je 2009-06-24 per la retarkivo Wayback Machine
* Eduki la parte vidaj malkapablaj infanoj kun la kapablaj Arkivigite je 2016-03-08 per la retarkivo Wayback Machine
* Evolvigado Arkivigite je 2004-11-18 per la retarkivo Wayback Machine

* Kategorio Parta vida malkapablo en la Vikimedia Komunejo (Multrimedaj datumoj)
komarka mapo de Ekstremaduro
La regiono de Ekstremaduro estas subdividita en 26 distriktoj aŭ komarkoj, 11 en la provinco Badaĥozo, kaj 15 en la provinco Kacereso. Tamen la koncepto de *distrikto* ne estas precize markita en la administra sistemo, almenaŭ ne tiom kiel aliaj konceptoj kiel tiuj de provinco, regiono aŭ eĉ jura teritorio. Ne estas tradicia ties uzado en la administraj taskoj kaj en kelkaj kazoj ja ekzistas socia sento kaj aparteno al la distrikto, kaze de valoj aŭ tre homogenaj distriktoj, sed en aliaj ne tiom kaj temas nur pri koncepto de la fino de la 20-a jarcento kaj de ties administraj plinovaĵoj.

Administraj distriktoj de la provinco Badajoz
---------------------------------------------

* Campiña Sur
* La Serena
* La Siberia
* Llanos de Olivenza (en la mapo kiel **Olivenza**)
* Sierra Suroeste (en la mapo kiel **Jerez de los Caballeros**)
* Tentudía
* Tierra de Badajoz (en la mapo kiel **Badajoz** kaj **Alburquerque**)
* Tierra de Barros
* Vegas Bajas (en la mapo kiel **Mérida**)
* Vegas Altas (en la mapo kiel **Don Benito**)
* Zafra-Río Bodión (en la mapo ne estas)

Administraj distriktoj de la provinco Cáceres
---------------------------------------------

Laŭ listigo de 2015 temas "nur" pri 10 komarkoj (lang-es|comarcas) de la provinco Kacereso:

* komarko Brozas
* komarko Cáceres
* komarko Coria `
* komarko Hervás
* komarko Jaraiz de la Vera
* komarko Logrosán
* komarko Navalmoral de la Mata
* komarko Plasencia
* komarko Trujillo
* komarko Valencia de Alcántara

Antaŭe oni per la malpli precize nomo "distriktoj" miksis plurajn kategoriojn, kaj komarkoj (lang-es|comarcas), kaj komunumaroj (lang-es|mancomunidades), kaj ankaŭ iujn ekologiajn pejzaĝojn aŭ protektitajn areojn, kiujn oni resumigis per la vorto "naturaj komarkoj". Beze tiuj grupigoj de municipoj en la esperantlingva vikipedio estis 15, kvankam en aliaj lingvoj la nombroj kaj nomoj variis. Temis pri

* Valo de Alagón
* Tierra de Alcántara
* Valo de Ambroz
* Campo Arañuelo
* Llanos de Cáceres
* Sierra de Gata
* Tierras de Granadilla
* Hurdes
* Ibores
* Valo de Jerte
* Tierra de Trujillo
* komarko Valencia de Alcántara
* La Vera
* Villuercas

Kvankam en la supra listo de 10 eroj ankoraŭ amase mankas artikoloj, kaj en la suba listo de 15 ĉiuj artikoloj estas, tamen la supra listo estas la pli fidinda. De la 24-a kaj 31-a de marto 2024 ordiĝos la tekstoj en Espreranto - ĝis tiam ankoraŭ kelkajn tagojn necesos vivi kun mankoj.

* Kategorio Komarkoj de Ekstremaduro en la Vikimedia Komunejo (Multrimedaj datumoj)
Blazono de Ekstremaduro; oficiala modelo.
La **Blazono de Ekstremaduro** estas priskribita en la titolo I de la Leĝo 4/1985, de 3a de junio, pri la blazono, la flago kaj la tago de Ekstremaduro.

La blazonon ornamas krono. En la supra duono estas maldekstra kvarono en kiu ruĝa leono (simbolo de la Regno Leono) super flava fono kaj flava kastelturo (simbolo de la Regno Kastilio) super ruĝa fono. Ambaŭ regnoj konkurencis kaj komplementiĝis en la konkero de la regiona teritorio el la araboj. En la malsupra duono super blua fono estas la Kolonoj de Heraklo kun la motoo *Plus Ultra*. En la centro estas bildo de anzino kiel kultura simbolo de la regiono.

Ĝi aperas en la oficialaj konstruaĵoj, la Flago de Ekstremaduro, la oficialaj vehikloj, la diplomoj, dokumentoj, insignoj ktp.

Eksteraj ligiloj
----------------

* Informo pri la blazono.


|  |  |
| --- | --- |
| Bibliotekoj | * PeEnEo: 858572
 |

  

* *En tiu ĉi artikolo estas uzita traduko de teksto el la artikolo Escudo de Extremadura en la hispana Vikipedio.*
La **Semoj de Paco** (angle *Seeds of Peace*) estas internacia neregistara organizaĵo fondita en 1993, dediĉita al donado al junuloj el diversaj partoj de la mondo, kiuj travivis militon aŭ konflikton, de la ŝanco evoluigi siajn gvidkapablojn necesajn por agi favore al kaj direkte al paco kaj kunvivado. Dum la lasta jardeko, la 2010-aj jaroj, la organizaĵo kreskigis sian influon, draste pliigante la nombron da membroj, naciecoj kaj programoj .

Komencante kun nur 46 junuloj el Israelo, Palestino kaj Egiptio en 1993 , la organizaĵo daŭre koncentriĝas pri Mezoriento, sed ankaŭ kontaktis junajn gvidantojn el Sudazio, Kipro kaj Balkano. Ĝia tutmonda junulara reto nun havas pli ol 3 500 membrojn el kelkaj konfliktregionoj.

Kiel adoleskantoj, ili komencas kun la laŭnoma Internacia Somera Tendaro en Majno  kaj daŭras kun diversaj programoj kaj laborrenkontiĝoj kiuj sekvas, kun internaciaj konferencoj, regionaj laborrenkontiĝoj, edukaj kaj profesiaj ŝancoj, kaj plenkreskuledukaj programoj. Ĉi tiu sistemo permesas al membroj de Semoj de Paco disvolvi empation, respekton kaj konfidon, kaj ankaŭ scion en la mondo de gvidado, komunikado kaj intertraktado: ĉiuj necesaj komponantoj, kiuj helpos krei pacan kunekzistadon por la venontaj generacioj.

Referencoj
----------

1. ↑   List of Current Seeds of Peace Areas of Operation. Seeds of Peace. Arkivita el la originalo je November 29, 2010. Alirita 2010-06-15.
2. ↑  "Israel-PLO Peace Agreement Signing". *LIFE*. Archived from the original on 2011-06-10. Retrieved 2010-06-15.
3. ↑   Seeds of Peace Program Overview. Seeds of Peace. Alirita 2010-06-13.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 858733
 |
**László Boldvai** [lAslO], laŭ la hungarlingve kutima nomordo **Boldvai László** estas hungara politikisto.

László Boldvai naskiĝis la  23-an de decembro 1960(nun 1960-12-23) en Salgótarján.

Biografio
---------

László Boldvai maturiĝis en gimnazio en sia naskiĝurbo en 1979, poste li estis deviga soldato 2 jarojn, pli poste li akiris ekonomikan diplomon en Humboldt-Universitato en Berlino en 1985. Post la diplomo li estis komercisto eksterlanda en fabriko de Salgótarján. Jam dum la gimnaziaj jaroj li estis membro kun posteno de junulara organizaĵo de la socialistoj, pli poste ankaŭ en Orienta Germanio, ekde 1985 en sia naskiĝurbo. Ekde 1979 li estis membro de Hungara Socialista Laborista Partio, baldaŭ li havis partiajn postenojn. Li estis parlamenta deputito inter 1994-2014, poste li estis akuzita pri korupto. Li edziĝis en 1985, lia edzino naskis 2 filojn en 1989 kaj 1993. Li ricevis junularajn premiojn en 1979 kaj 1984.

Fontoj
------

* biografio hungare kun foto
* biografio hungare kun foto
* datenoj kun foto Arkivigite je 2023-12-05 per la retarkivo Wayback Machine

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 845940
 |



* Portalo pri Biografio
**János Bartha** [jAnoŝ barta], laŭ hungarlingve kutima nomordo **Bartha János** estis hungara-itala filmaktoro. Lia nomo eksterlande estis **John Bartha**.

Bartha János  naskiĝis la en 1920 en Budapeŝto, la mortojaro nekonatas.

Biografio
---------

Bartha János komence estis aktiva futbalisto. Dum la frua socialismo li havis rolojn en hungaraj filmoj. Li partoprenis preskaŭ en 85 filmoj inter 1951 kaj 1981. Post falo de la Hungara revolucio de 1956 li disidis al Italio. (Kiel disidento, la datenoj pri li estis forigitaj, tial tiu ĉi biografio estas mankhava, eĉ Hungara Vikipedio ne havas paĝon pri li (fonto en 2017)). En Italio li edziĝis al hungara aktorino (vivanta jam en Italio) Erzsi Paál. Post vidviĝo li denove edziĝis supozeble en Usono. En filmoj li ofte estis usona ŝerifo.

Elektitaj hungaraj filmoj
-------------------------

* *Állami Áruház* (1953)
* Surveturo (1955)

Elektitaj italaj filmoj
-----------------------

* *Il buono, il brutto, il cattivo* (1966) - ŝerifo
* *Ehi amico… c'è Sabata, hai chiuso!* (1969)

Fontoj
------

* hungarlingvaj datenoj kun foto

* Kategorio János Bartha (aktoro, 1920) en la Vikimedia Komunejo (Multrimedaj datumoj)
**László Keller** [lAslO], laŭ la hungarlingve kutima nomordo **Keller László** estas hungara politikisto, parlamentano.

László Keller naskiĝis la  16-an de junio 1955(nun 1955-06-16) en Ózd.

Biografio
---------

László Keller maturiĝis en mezlernejo en Miskolc en 1973, poste li akiris elektroinĝenieran diplomon en Teknikuniversitato de Budapeŝto en 1979. Post la diplomo li laboris en pluraj ŝtataj entreprenoj. Intertempe en 1987 li akiris plian diplomon en Universitato Károly Marx. Li membriĝis en la Hungara Socialista Laborista Partio en 1985 kaj inter 1994-2010 li estis parlamenta deputito, dum dufoje ankaŭ subministro. Li edziĝis en 1976, lia edzino naskis 2 gefilojn en 1978 kaj 1981.

Fontoj
------

* biografio hungare kun foto
* biografio hungare kun foto
* datenoj kun foto Arkivigite je 2023-12-29 per la retarkivo Wayback Machine

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 848320
 |



* Portalo pri Biografio
|  |  |
| --- | --- |
|  Redaktas | **Ĉi tiu artikolo estas redaktata de iu.**

---

Por eviti la riskon de redaktokonflikto, ne redaktu la artikolon. Kontrolu la kronologion kaj forigu la ŝablonon, se necese. |

La **historio de Kolombio** estas formata per la procezoj kiuj markis la vivon en la teritorio de la aktuala Respubliko Kolombio, en la nordokcidento de Sudameriko.

La unuaj ekspedicioj de la hispanaj konkistadoroj en tiu teritorio okazis ĉe la marbordo de Atlantiko en 1499, kvankam la procezo de koloniigo startis nur en 1509. Tiu nova faktoro ŝanĝis la ĝistiaman panoramon de disvolviĝo de la indiĝenaj popoloj. Post la alveno de la eŭropanoj al la teritorio de la Muiskoj iniciatiĝis procezo de konkero kaj subpremado. Dum la hispanoj avancis, konstruis kelkajn setlejojn, starigis novan ordon de la teritorio kongrue kun la interesoj de ĉiu konkistadora grupo. Tiu ordigo reagis al la resursoj trafitaj en la diversaj setlejoj, procezo en kiu ĝenerale oni ne atentis la sintenojn de la lokaj popoloj kiuj loĝis tie.​ Tiuj setlejoj pluis en la sekvaj tri jarcentoj kun procezo de milita kaj koloniiga ekspansio, kiu krome enkondukis konsiderindan kvanton de afrikdevena loĝantaro de nigruloj kiel sklava laboristaro, dum la indiĝena loĝantaro suferis devigajn translokigojn.

El siglo XIX en Colombia fue una época de grandes cambios: se pasó de ser una dependencia del Imperio español en sus inicios, a las guerras de independencia y a los experimentos políticos para dar forma a una nación independiente. Tras el levantamiento del Común en 1781 y de varios episodios que tuvieron como eje la Expedición Botánica iniciada en 1783 y, la publicación de la Declaración de los derechos del hombre y del ciudadano hecha por Antonio Nariño en 1793, el movimiento independentista se manifestó concretamente el 20 de julio de 1810, cuando los habitantes de Santafé depusieron al virrey y liquidaron la Real Audiencia, símbolos del poder español.6​ La década subsecuente se dividió en cuatro etapas: la Patria Boba, la Campaña de Nariño en el sur, la Reconquista y la Guerra de Independencia en que el Ejército Libertador consiguió en el Pantano de Vargas un triunfo decisivo en julio de 1819, y el 7 de agosto siguiente derrotó al Ejército Realista sellando la independencia del país.6​
La ***Oxford English Dictionary*** (oksforda angla vortaro, ***OED***), publikita de Oxford University Press, estas la plej granda brita vortaro de la angla lingvo. Tiu laboro ekis per la vortaro de 1857 sed nur en 1884 oni komencis publikigi ĝin, per seriaj kajeroj kies laboro pluis laŭ la projekto sub la nomo *A New English Dictionary on Historical Principles; Founded Mainly on the Materials Collected by The Philological Society*. En 1895, la titolo *The Oxford English Dictionary* (*OED*) estis uzata la unuan fojon neoficiale sur la kovrilpaĝoj de la serio kaj en 1928 la tuta vortaro estis republikita en dek binditaj volumoj. En 1933, ĝi tute anstataŭis la malnovan nomon en represado kiel dekdu volumoj kun unu volumo suplementa, kaj pliaj suplementoj venis dum jaroj ĝis 1989 kiam oni publikigis la duan eldonon en dudek volumoj. Ĉe la 24a de marto 2011, la eldonistoj estis kompletigintaj la trian eldonon el *M* al *Ryvita*. Enhavanta priskribojn por proksimume 750 000 vortoj, la *Oxford English Dictionary* estas la plej kompleta unusolalingva vortaro en la mondo laŭ la *Guinness-libro de rekordoj*.

La unua elektronika versio de la vortaro estis disponebla jam en 1988. La reta versio estis disponebla ekde 2000, kaj en aŭgusto de 2010 jam estis ricevinta du milionojn da petoj ĉiumonate el pagantaj subskribintoj. La estro de Oxford University Press, Nigel Portwood, opinias ke malverŝajne estos presita iam ajn la tria eldono.

En 2019 estis finita la filmo "La profesoro kaj la frenezulo" (The Professor and the Madman), dediĉita al la apero de la vortaro. La verko ankaŭ iel modelis por Oxford Latin Dictionary de 1982.

Referencoj
----------

1. ↑   OED (online). OUP.com, Oxford University Press. Alirita 2010-08-03.
2. ↑  Winchester, Simon.  (1999) *The Professor and the Madman*. Nov-Jorko: HarperPernnial. ISBN 0-06-083978-3.
3. ↑  Winchester, Simon.  (2003) *The Meaning of Everything: The Story of the Oxford English Dictionary*. Oxford University Press. ISBN 0‐19‐860702‐4.
4. 1 2 3   History of the OED (online). OED.com, Oxford University Press. Alirita 2012-02-18.
5. ↑  Alastair Jamieson.  Oxford English Dictionary 'will not be printed again'. Alirita 11 Aŭg 2012.
6. ↑  Stanislavo Belov (2019-05-18) "La profesoro kaj la frenezulo" (The Professor and the Madman): profitu vian frenezon! (esperante). Blogger. Arkivita el la originalo je 2019-05-19. Alirita 2019-05-19.

Eksteraj ligiloj
----------------

* Stanislavo Belov (2019-05-18) "La profesoro kaj la frenezulo" (The Professor and the Madman): profitu vian frenezon! (esperante). Blogger. Arkivita el la originalo je 2019-05-19. Alirita 2019-05-19. *(pri la filmo, dediĉita al la apero de la vortaro)*


|  |  |
| --- | --- |
| Bibliotekoj | * PeEnEo: 440680
* GND: 4185017-8
* LCCN: n85201132
* VIAF: 179862099
* SUDOC: 031429297
* BNF: 12264507s
 |
La **Bersih 4 amaskunveno** (Bersih signifas *pura* en Esperanto) estis planata amaskunveno kiu okazintis de la 29-a ĝis 30-a Aŭgusto 2015 en multaj gravaj urboj en Malajzio, nome Kuala Lumpur, Kota Kinabalu kaj Kuching. La amaskunveno estis organizita de grupoj por pura kaj egaleca elekto (malaje *Gabungan Pilihanraya Bersih dan Adil*). La grupoj komponiĝis el neregistaraj organizoj kiuj volis reformi la nuna elektan sistemon en Malajzio por libera, pura kaj egaleca elekto. La amaskunveno celis alvoki la ĉefministron de la lando nome Najib Tun Razak eksiĝi el la posteno kaj por la pura gvidado. La amaskunveno estis simila al tiuj amaskunvenoj de 2007, 2011 kaj 2012. 30-a estis la tago antaŭ la sendependa tago de Malajzio, kiu estas 31-a Aŭgusto ĉiujn jarojn.

Fono
----

La Bersih, kiu signifas pura en la malaja lingvo, estas la movado komenciĝinta en 2007.

Postuloj de Bersih
------------------

La celoj de la amaskunveno estas:

* pura elekto
* pura administro
* sava ekonomio
* konservo de la rajto de malsama kreado

La ĉefa celo de amaskunveno estas postuli la eksigon de ĉefministro Najib.

Partoprenantoj
--------------

La grupoj kiuj jam konsentis por sendi reprezentojn al la amaskunveno estas la jenaj:

* Gerakan Harapan Baru (Nova Espera Movado)
* Popola Justeca Partio (PKR)
* Gerakan Anak Muda Sabah Menuntu Hak Rakyat (Gegar)
* Pocos Fondaĵo
* Jaringan Orang Asal SeMalaysia (Joas)
* Tonibung
* Himpunan Hijau

La PAS (Islama politika partio) sendis la reprezentantojn.

La Internacia Amnestio en Malajzio ne ĝiris de Bersih

Planoj de amaskunveno kaj incidentoj
------------------------------------

La flava Volkswagen Skarabo kiu estos uzita por promocii la Bersih 4 okazon estis vandaligitaj kaj alia veturilo Mini Cooper estos uzita en ĝia loko.

Bersih Sabah anoncis ke ili ne anoncantos la loko en Kota Kinabalu pro policaj agoj en antaŭaj amaskunvenoj.

La polico de Sabaho jam anonocis malpermisitan okazi la Bersih 4

Referencoj
----------

1. ↑  
 About us – BERSIH (Pri ni – BERSIH) (angle, malaje). *BERSIH*. Arkivita el la originalo je 2024-03-03. Alirita 2024-03-17. "angle [...]BERSIH continues its crusade for clean and fair elections independent of any political party,[...] (esperante [...]BERSIH daŭrigas sian kampanjon por puraj kaj justaj elektoj sendepende de ajna politika partio,[...]".
2. ↑

Ekteraj ligiloj
---------------

* La Officiala paĝo de Bersih
* Voĉo el Merdeka Parto Unu, Filmeto farigis de Undi Malaysia
* Voĉo el Bersih Parto Unu, Filmeto

* Kategorio Bersih 4 amaskunveno en la Vikimedia Komunejo (Multrimedaj datumoj)
**Preĝejo de Ĉieliro de Maria** estas romkatolika Monumento historia kune kun (nun) aparta rotondo en Kiszombor.

Historio
--------

La unua mencio pri la romanika rotondo okazis en 1256. Dum dominado de turkoj la franciskanoj zorgas pri la mesoj. Laŭ duba informo la turkoj profitis la konstruaĵon ekde 1596. En 1744 oni konstruis navon kaj lignan turon (komprenu: oni alkonstruis kapelon) al la rotondo. En 1777 pli nova brika navo konstruiĝis. La orgeno estas aŭdebla ekde 1891 kaj oni renovigis ĝin en 1910. Oni konstruis denove pli novan navon en 1910, arkitekto estos Károly Csányi. En 1975 oni disigis la rotondon de la navo kaj oni plene renovigis la kirkon.

Konstruaĵo
----------

La rotondo estas unika, ĉar ekstere estas ronda, interne konsistas el ses segmentoj. Sililaj rotondoj troviĝas nur en Karcsa kaj Horjani. La freskoj estis pentritaj en la 13-a aŭ 14-a jarcentoj, kiuj estas:

* tuko de Veronika
* sanktulino metas sian manon sur 2 etajn sanktulinojn
* Sankta Margareta de Antioĥio kun drako
* Sankta Anna kun Sankta Maria kaj Jesuo
* sidanta viro montras al kolombo (=Sankta Spirito)
* sur la baldakeno: Ĉieliro de Maria
* ĉe la segmentoj: ermito kun kruco, Johano Baptisto kaj Stefano la 1-a (Hungario)

Kermeso okazas la 15-an de aŭgusto.

La rotondo ekstere

Fontoj
------

* hungare
* hungare
* hungare
* hungare Arkivigite je 2012-11-15 per la retarkivo Wayback Machine
* hungare[*rompita ligilo*]

Fresko en la rotondo
Fresko en la rotondo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Ĉieliro de Maria (Kiszombor) en la Vikimedia Komunejo (Multrimedaj datumoj)
|  |  |
| --- | --- |
|  | Por samtitola artikolo vidu la paĝon Däniken SO (stacidomo). |



**Däniken** estas komunumo en la distrikto Olten en Kantono Soloturno, Svislando. Ĝi havis 2 692 loĝantojn je la 31-a de decembro 2010. (Ne miksu Dänkien en Kantono Soloturno kun Dänikon en Kantono Zuriko.)

Geografio
---------

Däniken situas ĉe la suda bordo de la rivero Aro ĉe la norda deklivo de la ĵurasa montokresto Engelberg, meze inter la urboj Araŭo kaj Olten. Rekonilo de la komunumo estas la malvarmiga turo de la atomcentralo Gösgen, kiu situas ĉe la bordo de la rivero sur la teritorio de la komunumo. Al la komunumo apartenas krom la vilaĝo Däniken la frakcioj Eich, Neu-Däniken kaj Hagnau.

La teritorio de la komunumo etendiĝas sur areo de 5,41 km², de kiuj 34,2% estas kovritaj de arbaro, 32,3% servas por agrikulturo kaj 31,2% por setlado.

Najbaraj komunumoj
------------------

La komunumo Däniken situas en nordo al Obergösgen, en nordoriento al Niedergösgen, en oriento al Gretzenbach, en sudo al Walterswil, kaj en okcidento al Dulliken.

Trafiko
-------

Tra la komunumo pasas la kantona ĉefvojo n-ro 5 de Olten al Araŭo. La komunumo disponas pri stacidomo ĉe la trajnlinio de Svisaj Federaciaj Fervojoj de Zuriko tra Araŭo kaj Olten al Soloturno kaj Bielo. Krome tra la komunumo pasas diversaj buslinioj. La plej proksima alveturejo al la svisa aŭtovojo A1 estas Araŭo-okcidento en distanco de proksimume 5 kilometroj orienten.

Historio
--------

La unua dokumenta mencio de Däniken datiĝas el la jaro 1273 kiel *Tennikon*. Dum mezepoko regis en Däniken la Baronoj de Gösgen kiel protektovoktoj de la Abatejo Schönenwerd. En la jaro 1382 la Senjoroj de Gösgen-Falkenstein heredis la vilaĝon, kiu en la jaro 1458 estis vendita al Soloturno. En la jaro 1627 Däniken estis apartigita de la voktejo Gösgen kaj atribuita al la ĉefejo Olten.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  *Hans Brunner*: *Däniken* en *Historia Leksikono de Svislando* (2004-03-19)

Vidu ankaŭ
----------

* Däniken SO (stacidomo)

Eksteraj ligiloj
----------------

* Kategorio Däniken en la Vikimedia Komunejo (Multrimedaj datumoj)

* Oficiala retejo de la komunumo Däniken

Bildoj
------

* Katolika preĝejo de DänikenKatolika preĝejo de Däniken
* Reformita preĝejoReformita preĝejo
* Stacidomo de DänikenStacidomo de Däniken
* Domo en la vilaĝocentroDomo en la vilaĝocentro
* Komunuma vartlaborejoKomunuma vartlaborejo

  


|  |  |  |  |
| --- | --- | --- | --- |
| 

| v • d • rKomunumoj de la distrikto Olten |
| --- |
| Boningen  •  Däniken  •  Dulliken  •  Eppenberg-Wöschnau  •  Fulenbach  •  Gretzenbach  •  Gunzgen  •  Hägendorf  •  Kappel  •  Olten  •  Rickenbach  •  Schönenwerd  •  Starrkirch-Wil  •  Walterswil  •  Wangen ĉe Olten |  |

 |


|  |  |
| --- | --- |
| Bibliotekoj | * PeEnEo: 359680
* GND: 4640312-7
* LCCN: n84218801
* VIAF: 154826577
 |
**John Malcolm Fraser** (naskiĝis la 21-an de majo 1930 en Toorak, Viktorio, Aŭstralio, mortis la 20-an de marto 2015 en Melburno) estis aŭstralia politikisto organiziĝinta en la Liberala Partio de Aŭstralio. De la 12-a de novembro 1975 ĝis 11-a de marto 1983 li estis ĉefministro de Aŭstralio.

Malcolm Fraser 1977Malcolm Fraser estis la pli juna el du infanoj de la patrino Una Woolf, el juda familio, kaj la patro John Neville Fraser, skota juristo. En la universitato de Oksfordo en Britio li studis filozofion, politikon kaj ekonomikon.

De 1966 ĝis 1968 Fraser estis ministro pri defendo en la registaro de la ĉefministro Harold Holt kaj de 1968 ĝis 1969 ministro pri eduko kaj scienco en la registaro de John Gorton. De 1969 ĝis 1971 li refunkciis kiel ministro pri defendo en la registaro de John Gorton. Post kiam la sekva ĉefministro Gough Whitlam sub forte pridisputataj cirkonstancoj estis malpostenigita en 1975, la ĝenerala goberniestro de Aŭstralio taskigis la ministron Fraser transpreni la postenon de ĉefministro. En la sekva parlamenta baloto de la 12-a de decembro 1975 Malcolm Fraser en tiu posteno estis konfirmita per grandega plimulto de la civitanoj kaj sekve parlamentanoj de Aŭstralio.

Dum lia sep-jara ĉefministreco Malcolm Frazer realigis multajn reformojn pri homaj rajtoj kaj engaĝiĝis en internaciaj organizaĵoj subtene de la movadoj de nigrahaŭtaj afrikanoj ekzemple en Sudafriko. Li daŭrigis la konservativan ekonomikan politikon de Aŭstralio, kontraŭe al la tiutempe tutmonda tendenco de ekonomia malreguligo kaj liberaligo inkluzive de privatigo de antaŭe ŝtataj entreprenoj, kiun tiutempe antaŭenpuŝis la brita ĉefministrino Margaret Thatcher. Lia posteulo kiel ĉefministro iĝis Bob Hawke.

En 1956 Malcolm Frazer geedziĝis kun Tamara Beggs kaj kun ŝi havas kvar gefilojn. En 1997 li estis inter la originaj subskribantoj de la Universala Deklaracio de Homaj Respondecoj, kiun proponis la Inter-Aga Konsilio de eksaj ŝtatestroj kaj ĉefministroj.

* Kategorio Malcolm Fraser en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 287398
* GND: 118954938
* LCCN: n79077263
* VIAF: 32796035
* ISNI: 0000000110242212
* SUDOC: 031985831
* BNF: 12310083p
* NLA: 35100874
* NDL: 001236869
* BIBSYS: 90720989
 |
**Anna Szekrényessy** [sekrEnjeŝi], laŭ la hungarlingve kutima nomordo **Szekrényessy Anna,** precipe eksterlande *Nuschi von Szekrényessy* [nuŝi fon] estis hungara operkantisto (soprano). Ŝia nobelo|nobela]] antaŭnomo estis *székelyhídi* [sEkejhIdi]. Ŝia patro estis Lajos Szekrényessy.

Anna Szekrényessy naskiĝis la  12-an de aŭgusto 1880(nun 1880-08-12) en Miskolc, ŝi mortis en 1945 en Munkeno.

Biografio
---------

Anna Szekrényessy akiris licencon en Tutlanda Hungara Reĝa Muzikakademio, poste ŝi estis edukita en lernejo de Bad Nauheim. Ŝi havis nur dek naŭ jarojn, kiam ŝi estis Elsa en Lohengrin en Frankfurta Opero. En 1900 ŝi ludis la ĉefrolon en Faust. Inter 1904 kaj 1906 ŝi kantadis en Zurika Operejo, en 1917 en Graz. En 1919 ŝi turneis en Usono. Ŝia edzo estis de:Wilhelm Hüsgen. Ŝi mortis dum bombardado de Munkeno en 1945.

Elektitaj roloj
---------------

*

Fontoj
------

* biografio hungare
* legebla cxe 1880 datenoj legeblaj ĉe 1880

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 859547
 |



* Portalo pri Biografio
Anglalingva kariertabelo.
**Kariertabelo** (aŭ **viv(o)protokolo**, **vivresumo**) estas dokumento verkata por prezenti sin al dunganto, cele de kandidati por laborposteno. Ĝi ĝenerale entenas adresojn kaj aliajn rimedojn por kontaktiĝi, naskiĝdaton, naciecon, kaj ĉefe prezenton pri sia edukado kaj antaŭaj spertoj kiel dungito; ĝi ne estas biografio ĉar vivprotokolo aparte temas pri scio kaj sperto koncernante la celitan laboron kaj neniel rakonton pri ies vivo; ĝi same ne estas kandidatiga letero, kaj aspektas pli kiel listo aŭ resumado pri antaŭaj atingaĵoj, sed kandidatiga letero estas ofte kunmetita kun kariertabelo pro klarigi la kialon de sia klopodo kaj praktikaj kaj kompletigaj informoj cele de aranĝi intervjuon.

Ĝi enhavas kutime la jenajn **partojn**:

* Personaj datumoj,
* Oficiala instruado: bazlernejo kaj mezlernejo aŭ mezlernejo kaj altlernejo,
* Neoficiala lernado: lingvoj, komputilado, kursoj,
* Labora sperto kiel dungito,
* Kaze de manko de tia sperto, labora sperto kiel ne dungito: volontulo, membro de asocioj ktp.
* Aliaj scikapabloj: memlernado pri specifa fako,
* Kapablo stiri,
* Aliaj kapabloj.

Tiu dokumento postulas ĝeneralan **teknikon** ĉie aplikeblan kaj pli specifan laŭ la partikulara postularo de la dungoto. Kiel ĝenerala tekniko:

* Oni uzu la trian gramatikan personon, kvazaŭ la dokumento parolus pri la interesato anstataŭ la interesato mem,
* Oni disdividas la koncernajn informojn laŭ preciza strukturo kiu helpu la kontrolanton trovi la serĉatan informeron,
* Oni enmetu la informon helpontan ricevi postenon: ekzemple por posteno de vendisto oni klarigu, ke oni kapablas uzi komputilon kaj kontajn programojn, sed oni ne diru, ke oni scias ludi ŝakon.

Kiel speciala postulo, kelkaj entreprenoj petas foton (ekzemple por vendistoj aŭ laboristoj kiuj laboros antaŭ publiko), kelkaj petas informon pri familia situacio ktp.

Bibliografio
------------

Jean-Pierre Thiollet, *Euro-CV*, Paris, Top Éditions, 1997. ISBN 2-87731-131-7

Vidu ankaŭ
----------

* Biografio aŭ vivpriskribo
**Sinajo** (arabe سيناء, *Sīnā*, hebree סיני) estas monta, dezerta duoninsulo en la pleja nordo de Egiptio, kiu nordoriente limas al Israelo kaj la Gaza sektoro. Ene de ĝia teritorio, ekzistas la *Dezerto Sinaja* kaj samnoma monto.

Geografio
---------

La suda parto de la duoninsulo
La duoninsulo Sinajo situas inter la kontinento Afriko kaj la Araba duoninsulo. Geografiaj koordinatoj estas 29° 30′ N 33° 50′ O﻿ / ﻿29.500 °N, 33.833 °O﻿ / 29.500; 33.833 (mapo). Ĝi havas areon de 60.000 km², kaj la suda pinto tuŝas la Ruĝan Maron. La okcidenta limo estas la Golfo de Suezo, la oriente la Golfo de Akabo, kaj norde lima s la Mediteranea Maro. La duoninsulo kalkuliĝas parto de Azio. La pejzaĝo estas dezerta kaj aparte en la sudo karakterizita per krutaj montoj preskaŭ sen vegetaĵo.

La jara pluvokvanto en la sabla sinaja dezerto, kiu loke nomiĝas *Et Thi*, estas inter 20 kaj 50 mm, kio igas la duoninsulon unu el la plej sekaj regionoj de la tero. Tamen en la pleja sudo de la duoninsulo jara pluvokvanto de 150 ĝis 200 mm ebligas al nomadoj bredi iom da bestoj.

Biogeografie Sinajo estas parto de la ekoregiono arabaj-sinajaj dezertoj kaj kserofitaroj de la palearkta ekozono.

### Loĝado

La duoninsulo administre konsistas el du provincoj de Egiptio: la provinco Norda Sinajo (*Ŝimal Sina*) kun la ĉefa urbo *El Ariŝ* kaj la provinco Suda Sinajo (*Ĝanub Sina*) kun la ĉefa urbo *at-Tur*. La urbo El Ariŝ ĉe la bordo de la Mediteranea Maro havas proksimume 115 000 loĝantojn kaj estas la plej granda loĝloko de Sinajo.

Ĉe la suda pinto de la duoninsulo situas la konata urbo Ŝarm el Ŝeiĥ kaj la neloĝata nacia parko *Ras Mohammed*. Inter la havena urbo *Nuŭejba* ĉe la orienta marbordo kaj la urbo Akabo en Jordanio alternas pramo.

la katarina monaĥejo, fondita inter la jaroj 548 kaj 565.
La *Katarina Monaĥejo*, fondita inter la jaroj 548 kaj 565, troviĝas piede de la *Monto Sinaja*, kiu altas 2285 metrojn. La monaĥejo estas inter la plej malnovaj monaĥejoj kristanoj, neniam detruiĝis kaj hodiaŭ apartenas al la greke ortodoksa eklezio.

En la nordo de la duoninsulo konstruiĝas la *Kanalo El-Salam*. Per ĝi akvo de la rivero Nilo kondukiĝas sub la Kanalo de Suezo ĝis la nordo de Sinajo kaj uziĝas por la akvigo de grandaj sekaj areoj por agrikulturo. La unua parto de la kanalo pretiĝis dum la jaro 1997.

Arkeologio
----------

Uedo Maghara (ankaŭ literumita *Magharah*), kiu signifas **La Valon de Kavernoj** en la egipta araba lingvo, estas egiptuja arkeologia loko en sudokcidenta Sinajo. Ĝi enhavas faraonajn monumentojn kaj turkisajn minojn el epokoj de la Malnova, Meza kaj Nova Reĝlandoj de antikva Egiptujo. La Antikvaj egiptanoj konis la lokon kiel "la Terasoj de Turkiso."

Vidu ankaŭ
----------

* Sueza Terkolo

* Sinajo en la Vikimedia Komunejo (Multrimedaj datumoj)
* Kategorio Sinajo en la Vikimedia Komunejo (Multrimedaj datumoj)
Kirkoparko.
**Kirkoparko** (finne *Kirkkopuisto*) estas parko en la mezo de la plej nova loĝata areo de la urbo Jyväskylä, Finnlando. Tie estas k.a. la urba kirko de Jyväskylä. En la komenco de la urbo Jyväskylä la areo estis placo. La kirko tie pretiĝis en 1880. Baldaŭ la kirko ricevis ĉirkau si malgrandan parkon. Poste la placo estis movita kaj la parko vastiĝis. Tie estas ekzemple kiosko, statuo de la finna verkistino kaj socia aktivistino Minna Canth kaj memorŝtono, kiu honorigas la soldatojn de Meza Finnlando. En la ŝtono estas ankaŭ mapo pri lokoj en Karelia istmo, kie mezfinnlandaj soldatoj batalis. Estas teksto: *Keski-Suomen sotilaille - kunnia, isänmaa* (por la soldatoj de Meza Finnlando - honoras la gepatra lando). En la parko estas *vivanta* jula piceo: kreskanta piceo, kiu havas julan ornamentaron. La urbodomo de Jyväskylä estas apud Kirkoparko, kaj formale en la nokto komencanta la novan jaron la urbestro de Jyväskylä parolas publikan novjarparolon en la balkono de la urbodomo. Estas studenta tradicio de Jyväskylä, ke studentoj de universitato kaj universitato de aplikataj sciencoj kolektas ĉiun vesperon de majo en Kirkkopuisto kaj honorigas la statuon de *Minna Canth* same kiel *Havis Amanda* estas honorigata en Helsinko.

* Kategorio Kirkparko (Jyväskylä) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 820331
 |
|  |  |
| --- | --- |
|  | Por samtitola artikolo vidu la paĝon Einsiedeln (stacidomo). |


**Einsiedeln** estas urbo respektive komunumo en Kantono Ŝvico, Svislando kaj identa kun la samnoma Distrikto Einsiedeln. Ĝi havis 13768 loĝantojn je la 31-a de decembro 2007.

Geografio
---------

Einsiedeln situas en granda valkaldrono ĉe la bordo de la Lago de Sihl je alteco de 882 m s.m.

Al la komunumo kaj distrikto Einsiedeln apartenas la municipoj *Einsiedeln*, Bennau, Egg, Willerzell, Euthal, Gross kaj Trachslau. Ankaŭ parto de la municipo Biberbrugg, kiun ĝi dividas kun la komunumo Feusisberg, apartenas al Einsiedeln.

Trafiko
-------

Einsiedeln disponas pri kapostacio de la Svisaj Sudorientaj Fervojoj kun trajnkonektoj al Zuriko, Sankt-Galo kaj Lucerno. Voje Einsiedeln estas atingebla tra la pasejvojo de Sattel per vojo, kiu debranĉiĝas de ĝi en Biberbrugg, kaj tra la montpasejoj Sattelegg kaj Ibergeregg.

Historio
--------

La historio de la komunumo Einsiedeln estas firme ligita kun la historio de la abatejo kaj monaĥejo. Lau la legendo en la jaro 835 la benediktano Meinrad de la insulo Reichenau retiriĝis kiel ermito al la loko, kie hodiaŭ situas la monaĥejo (la germana vorto Einsiedler signifas en Esperanto ermito). Al Meinrad sekvis aliaj ermitoj. En la jaro 934 la ermitoj estis kunigitaj de la nobela pastro Eberhard el Strasburgo al benediktana monaĥejo. Oto la 1-a konfirmis la fondon de la monaĥejo en la jaro 947 kaj donacis al ĝi samtempe laŭ la kutimo tiama bienojn kaj terenojn. La komunumo Einsiedeln, kiu estiĝis ĉirkaŭ la monaĥejo, unuan fojon estis dokumente menciita en la jaro 1073.

La ducentjara teritori-konflikto inter Einsiedeln kaj Ŝvico kondukis en la jaro 1315 al la Batalo de Morgarten, dum kiu la Abatejo Einsiedeln perdis duonon de siaj bienoj al la ŝvicanoj.

En la 20-a jarcento la loĝantaro de Einsiedeln tiom kreskis, ke laŭ-jure ĝi hodiaŭ estus urbo, tamen kiel diversaj tradicie kamparaj lokoj, Einsiedeln sin mem ne konsideras kiel urbon, sed kiel distrikton, kiu arigas diversajn vilaĝojn kaj municipojn.

Mondlingva movado
-----------------

Jam en 1889 aperis en la oficiala kalendaro de Einsiedeln eseo pri Volapuko (Universalaj Lingvoj en Svislando p. 150). En la 1930-aj jaroj en Einsiedeln ekzistis loka Esperanto-Grupo (Universalaj Lingvoj en Svislando p. 190).

Vidu ankaŭ
----------

* Monaĥejo Einsiedeln
* Pilgrima Baziliko omaĝe al Dipatrino en Máriaremete
* Einsiedeln (stacidomo)
* Meinrad Guggenbichler, lokulo kaj skulptisto

Eksteraj ligiloj
----------------

* Oficiala retejo de distrikto kaj komunumo Einsiedeln
* Einsiedeln en la Historia Leksikono de Svislando  (germane, france, itale)

* Einsiedeln en la Vikimedia Komunejo (Multrimedaj datumoj)
* Kategorio Einsiedeln en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rDistriktoj de Kantono Ŝvico |
| --- |
| Einsiedeln • Gersau • Höfe • Küssnacht • March • Ŝvico |  |

 |


|  |  |
| --- | --- |
| Bibliotekoj | * PeEnEo: 261455
* GND: 4013932-3
* VIAF: 6564153532476148820001 133725232, 6564153532476148820001
* BNF: 12336318x
* NKC: ge114328
 |
**Péter Polt,** laŭ hungarlingve kutima nomordo **Polt Péter** estis hungara plej supera prokuroro, altlerneja instruisto.

Péter Polt naskiĝis la 6-an de septembro 1955 en Budapeŝto.

Biografio
---------

Péter Polt maturiĝis en gimnazio en sia naskiĝurbo, poste li akiris juran diplomon en Scienca Universitato Loránd Eötvös en 1980, post 2 jaroj juĝistan-prokuroran diplomon. Inter la 2 diplomoj li estis juna juristo en la prokurorejo. Li estis asistanto en la universitato (1983-1985), poste lektoro (1985-2017). En tiu periodo li partoprenis postbakalaŭrajn kursojn en Strasburgo (1984, 1990) kaj Hago (1986). Inter 1986-1995 li ankaŭ estis advokato en privata advokata ateliero, krome inter 1990-1995 li havis postenon en la ministerio. En 1993 li membriĝis en Fidesz, sed poste li ne akiris parlamentan mandaton, poste li forlasis la partion. Inter 1995 kaj 2000 li estis vicombudsmano, inter 2000-2006 kaj ekde 2010 li estis la plej supera prokuroro. En tiu digno li ricevis plurajn kritikojn. Inter 1999-2007 li instruis en Universitato István Széchenyi, ekde 2006 en Katolika Universitato Péter Pázmány, kie en 2011 li akiris sciencan gradon Ph.D. Inter 2012-2017 li instruis kiel docento en Nacia Universitato pri Publikaj Servoj, poste jam kiel profesoro. Lia habilitiĝo okazis en 2016, poste li estas katedrestro. Li ricevis 3 premiojn inter 1981-2010. Li edziĝis trifoje (pro eksedziĝoj) kaj li havas 3 gefilojn.

Elektitaj kontribuoj
--------------------

* *Jogsegélyszolgálat a tervezőintézetben* (1980)
* *Egy új közösségi jogintézmény: az európai ombudsman* (1998)
* *A kiadatás alkonya - egy új jogintézmény az európai letartóztatási parancs* (2002)
* *A parlamenti mentelmi jog, mint büntethetőségi akadály* (disertaĵo, 2011)
* *Hungarian Regulation on the protection of the financial interests of the European Union and prosecutorial actions against budget fraud in practice* (2019)

Fontoj
------

* hungarlingva biografio kun foto
* hungarlingva biografio Arkivigite je 2020-11-13 per la retarkivo Wayback Machine

Referencoj
----------

1. ↑

|  |  |
| --- | --- |
| Bibliotekoj | * PeEnEo: 706471
* LCCN: n94064761
* VIAF: 311581151, 313481922 121426996, 311581151, 313481922
* ISNI: 0000000080139416
 |
La **Instituto de Noetikaj Sciencoj** (angle *Institute of Noetic Sciences*, akronime **IONS**) estas usona neprofitcela organizaĵo kiu, laŭ siaj propraj deklaroj, faras kaj finance subtenas sciencajn esplorojn pri telepatio, telekinezo, klarvideco kaj la efikoj de meditado ,. La termino *noetika* estas derivita de la greka *noētós* (*Nous*, signifante "mense perceptebla") kaj rilatas ĉi tie al intuicia konscio supozita fare de la fondintoj de la instituto, kiu laŭdire povas aliri scion kiu iras preter tiu havebla al la normalaj sensoj kaj alireblaj al racio .

Laŭ la instituto, ĝi okupiĝas pri esplorado de fenomenoj kiel meditado, preĝo kaj jogo por provi pruvi la potencon de tiuj tradicioj kaj "la potencon de reciproka ligo kaj ĝia potencialo". Laŭ la instituto, li aplikas sciencan esploradon "pri temoj kiuj ofte estas perceptitaj kiel misteraj aŭ pasemaj, kiel ekzemple la potenco de kredo akceli resanigon aŭ la ligon inter intuicio kaj invento. "Inter la aliaj temoj kiujn la instituto traktas estas la studo de homa konscio, alternativa medicino, spiriteco, telekinezo kaj postmorto.

Similaj studoj ankaŭ estis faritaj en Universitato Princeton, en la Princeton Engineering Anomalies Research (PEAR).

Agado
-----

La instituto havas, interalie, ampleksa bibliografio de la fizikaj kaj psikologiaj efikoj de meditado, bibliografio de spontanea resanigo  kaj studoj pri la efikeco de kompata traktado en resanigado de aidosaj pacientoj. Nunaj (2006) esplor- kaj informagadoj temigas la areojn de *homa evoluo*, *integra sano kaj resanigo* (integra medicino) kaj *novaj mondkonceptoj*.

La instituto eldonas la kvaronjaran revuon *Shift: At the Frontiers of Consciousness*. La instituto havas proksimume 12,000 membrojn tutmonde, kaj membreco komenciĝas je ĉiujara kotizo de 35 usonaj dolaroj.  Ĝia ĉefsidejo estas en Petaluma, Kantono Sonoma, Kalifornio ĉe propra kampuso kun loĝdomaj kaj trejnadofertoj.

Referencoj
----------

1. ↑  Xiong, Jesse Hong.  (2009-11-09) *The Outline of Parapsychology*. University Press of America, p. 56–. ISBN 9780761849469.
2. ↑  Pfeffer, Elizabeth, *Stars aligned: Astronaut's mission seeks to answer life's big questions* Arkivigite je 2016-03-04 per la retarkivo Wayback Machine, *Contra Costa Times*, 21 February 2010. Retrieved 8 May 2015.
3. ↑  Allen, Mike,*Space explorer touches down this weekend in Southwest Virginia*, The Roanoke Times, 18 September 2013. Retrieved 5 October 2013. Arkivigite je 2013-10-12 per la retarkivo Wayback Machine
4. ↑  Kluger, Jeffrey (July 16, 2009) 40th Anniversary of the Moon Landing; Edgar Mitchell. Time magazine. Alirita October 7, 2013.
5. 1 2   Institute of Noetic Sciences. About: History of the Institute of Noetic Sciences. Arkivita el la originalo je 2006-12-03. Alirita 2024-03-14.
6. ↑  O’Regan Brendan & Carlyle Hirschberg: Spontaneous Remission. An Annotated Bibliography. Institute of Noetic Sciences. 1993, Sausalito, California (Buch)

Eksteraj ligiloj
----------------

* oficiala retejo


|  |  |
| --- | --- |
| Bibliotekoj | * PeEnEo: 858882
* GND: 5107056-X
* LCCN: n79142985
* VIAF: 132159035
* ISNI: 0000000404452397
* NLA: 35972677
 |
romkatolika Rafael-kapelo en Neudietendorf
**Kapelo Sankta Rafael** (germane: *Kapelle St. Raphael*) troviĝas en Neudietendorf, Germanujo, proksime de la stacidomo (Gnadentaler Weg). Ĝi filias al Preĝejo Sankta Nikolao (Melchendorf). Estas ĝi sub la patroneco de la ĉefanĝelo Rafael.

Situo kaj historio
------------------

flanka ejo *Marienhaus*
Situas la kapelo rekte ĉe la tombejo de la Moraviaj fratoj. La apuda domo *Marienhaus* funkcias kiel komunumejo.. Proksimas ankaŭ la tombeja kadavrejo kiu siaflanke ne pli estas utiliĝanta. Katolikoj venas al Neudietendorf ankaŭ el la diasporo el Apfelstädt, Gamstädt, Ingersleben, Kleinrettbach kaj Kornhochheim.

Post la Dua mondmilito kreskis la katolikaro ĉefe pro forpelitoj kaj serĉatas digna, propra liturgiloko. En la unua adventodimanĉo 1958 komunikiĝis fare de la paroĥestro Gullitz ke la ŝtataj aŭtoritatoj donis sian jeson pligrandigi deponejon starigitan en 1778: temis pri sigelvakso-brulejo de la firmao Lilienthal antaŭ uzo kiel prizoneto (dum la Dua mondmilito) respektive post 1945 kiel sekigejo por tabako kaj herboj.

Konsekriĝo okazis en la 19.7.1959 fare de helpepiskopo Josef Freusberg. Alikonstruado faritis inter 2004 kaj 2005 kaj la novan altaron benis en 2005 episkopo Joachim Wanke.

Arkitekturo kaj Kummel-kampokruco
---------------------------------

interno
Postaltare estas luma kruco kun du vitraloj kiu portas la versetojn pri *Mi estas* de Jesuo Kristo el la evangelio laŭ Johano.

Sur *Kummel* ĉe la vilaĝo Kornhochheim starigitis en 2000 krucego konsekrita dek jaroj post la Germania reunuiĝo. De tiam ĉiujn 3-ajn de oktobro kaj la festojn de ĉieliro festatas surloke kaj preĝatas ekumenisme.

Eksteraj ligiloj
----------------

* Kategorio Kapelo Sankta Rafael (Neudietendorf) en la Vikimedia Komunejo (Multrimedaj datumoj)

* hejmpaĝo Arkivigite je 2022-12-05 per la retarkivo Wayback Machine

Notoj
-----

1. ↑  "Pfarreien Bistum Erfurt"
2. ↑   gvidlibro kapela. Arkivita el la originalo je 2022-10-31. Alirita 2023-01-04.